05/02/2015 | Administración LocalMunicipal
A Laracha
Aprobación definitiva SXIS - Lendo

A Xunta de Goberno Local, na sesión extraordinaria de data 22 de xaneiro de 2015, adoptou entre outros, o seguinte acordo: O secretario da conta do expediente relativo o asunto do epígrafe no que consta que: - O Pleno da Corporación en sesión ordinaria de e data vinte e seis de marzo do ano dous mil catorce, aprobou definitivamente o Plan Especial de infraestruturas de servizo do SXIS de abastecemento de auga e de saneamento de augas residuais do concello da Laracha, tramitado de oficio polo concello, segundo o proxecto redactado pola empresa Monteoliva Arquitectura, datado no mes de marzo de 2014. A obtención da parcela da EBAR do Igrexario, Lendo, é a sinalada co código IS-06 e afecta ás parcelas catastrais 15042A003001800000KQ, 15042A003001820000KL, 2218204NH3921N0001GY e a un camiño. - De acordo co sinalado no artigo 92.2 da Lei 9/2002, do 30 de decembro, de ordenación urbanística e protección do medio rural de Galicia (LOUPMRG) o acordo de aprobación, e o articulado e as normas do Plan Especial foron publicados no Boletín Oficial da Provincia nº 91 do día 15 de maio de 2014. - Consonte co disposto no artigo 92.3 da LOUPMRG o acto de aprobación definitiva do citado Plan Especial foi comunicado á Consellería de Medio Ambiente Territorio e Infraestruturas o día 19 de maio de 2014. - En cumprimento do establecido no artigo 92.2 da LOUPMRG, o acordo de aprobación definitiva publicouse no Diario Oficial de Galicia nº 114 do día 17 de xuño de 2014. - A Xunta de Goberno Local en sesión ordinaria do día 27 de outubro de 2014, acordou a iniciación do expediente expropiatorio polo procedemento de taxación conxunta que foi notificado aos interesados, publicado no BOP nº 229 do 28 de novembro de 2014 para os efectos do artigo 59.5 da Ley 30/1992, de 26 de noviembre, de Régimen Jurídico de las Administraciones Públicas y Procedimiento Administrativo Común, para aqueles interesados aos que non poida serlle practicada a correspondente notificación e, publicado no DOG nº 238 de 12 de novembro de 2014 e no xornal La Voz de Galicia de 22 de novembro de 2014 abrindo o período de información pública previsto no art.143.3 da Lei 9/2002, do 30 de decembro, de Ordenación Urbanística e Protección do Medio Rural de Galicia. Durante o período de información pública non foi presentada ningunha alegación. De conformidade co sinalado no artigo 21.1 j) da Ley 7/1985, de 2 de abril, Reguladora de las Bases del Régimen Local, correspóndelle ao sr. Alcalde a aprobación inicial dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización e, conforme ao art.3.4 do Regulamento de Expropiación Forzosa (aprobado por Decreto 26 de abril de 1957), art.85 da Ley de 16 de diciembre de 1954 de Expropiación Forzosa e á disposición adicional segunda do Texto Refundido da Ley de Contratos do Sector Público (aprobado por Real Decreto Legislativo 3/2011, de 14 de noviembre) correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 14 de xuño de 2011. Por todo o exposto, e consonte ao previsto nos arts.98, 143 e 166 da LOUPMRG e nos arts.29.2 e 30.1 do Texto Refundido da Lei do Solo (aprobado por Real Decreto Legislativo 2/2008, de 20 de junio) a Xunta de Goberno Local, por unanimidade dos membros presentes, ACORDA: PRIMEIRO.- Aprobar definitivamente o expediente expropiatorio polo procedemento de taxación conxunta a efectos da obtención da parcela da EBAR do Igrexario, Lendo, acción sinalada co código IS-06 no Plan Especial de infraestruturas de servizo do SXIS de abastecemento de auga e de saneamento de augas residuais do concello da Laracha (Diario Oficial de Galicia nº 114 do día 17 de xuño de 2014) que afecta ás parcelas catastrais 15042A003001800000KQ, 15042A003001820000KL, 2218204NH3921N0001GY, segundo proxecto expropiatorio redactado ao efecto polo enxeñeiro agrónomo Ruben Israel Martinez del Peral Laullon, datado de xullo de 2014 e que incorpora os documentos sinalados no art.143.1 da Lei 9/2002, do 30 de decembro, de ordenación urbanística e protección do medio rural de Galicia, o que levará implícita a declaración de utilidade pública e a necesidade de ocupación, segundo o sinalado no 98 da Lei 9/2002, do 30 de decembro, de ordenación urbanística e protección do medio rural de Galicia, e o art.29 do Texto Refundido da Lei do Solo (aprobado por Real Decreto Legislativo 2/2008, de 20 de junio) e implicará, de conformidade co art.144 da Lei 9/2002, de 30 de decembro, de Ordenación Urbanística e Protección do Medio Rural de Galicia, a declaración de urxencia da ocupación dos bens e dereitos afectados. SEGUNDO.- Notifica-lo presente acordo aos interesados titulares de bens e dereitos que figuran no expediente, con traslado literal das follas de aprecio e da proposta de fixación dos criterios de valoración a todos os que aparezan como titulares de bens e dereitos no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado. Sen prexuízo do anterior, advírtese aos interesados de que nos quince días seguintes á recepción da notificación/publicación do presente acordo poderán propoñer a adquisición dos bens obxecto do presente expediente, libremente e por mutuo acordo co Concello da Laracha, de conformidade co art.24 da Ley de Expropiación Forzosa. TERCEIRO.- Publicar o presente acordo no BOP co fin de que xurda os efectos previstos no artigo 59.5 da Ley 30/1992, de 26 de noviembre, de Régimen Jurídico de las Administraciones Públicas y Procedimiento Administrativo Común, para aqueles interesados aos que, por calquera causa, non poida serlle practicada a correspondente notificación. A relación de bens e dereitos afectados polo expediente expropiatorio é a seguinte: CUARTO.- Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. QUINTO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos xustos prezos das fincas. SEXTO.- Comunicar aos interesados que contra este acordo, que pon fin á vía administrativa, poderán interpoñer recurso contencioso - administrativo, ante o Xulgado do Contencioso Administrativo, no prazo de dous meses, contados a partir do día seguinte á notificación do presente acordo ou, no seu caso, do seguinte á publicación deste anuncio no BOP (artigos 8 e 46 da Ley 29/1998, de 13 de julio, reguladora de la jurisdición contencioso administrativa) ou, con carácter previo á interposición do recurso contencioso-administrativo poderase interpoñer, con carácter potestativo, recurso de reposición ante o propio órgano que ditou o acordo, no prazo de un mes, en cuxo caso, o prazo para a representación do recurso contencioso-administrativo empezará a contar desde a notificación da resolución desestimatoria, se fora expresa, ou despois da súa desestimación tácita, que se producirá se, no prazo de un mes, non se resolve o recurso de reposición interposto. Igualmente advírteselles da posibilidade de utilizar calquera outro recurso que estimen procedente. A Laracha, 26 de xaneiro de 2015 O alcalde José Manuel López Varela